**93. erillinen mekanisoitu prikaati "H’olodnyi Jar"** (ukr. 93-тя окрема механізована бригада «Холодний Яр», 93 ОМБр) on Ukrainan maavoimien yhtymä, jonka esikunta on Tšerkasken kylässä Dnipropetrovskin alueella.
Prikaati on nimetty Tšerkasyn alueella sijaitsevan H’olodnyi Jarin metsän mukaan.

Neuvostoliiton 93. kaartin punalippuinen kivääridivisioona
----------------------------------------------------------

Alun perin yhtymän muodostettiin 10. toukokuuta 1943 Neuvostoliiton puna-armeijan 93. kaartin punalippuisena kivääridivisioonanana. Se sai jo perustettaessa kaartin kunnianimen, koska se perustettiin Voronežin rintamalle 93. kaartin punalippuisesta *selvennä* ja 13. kaartin erillisestä jalkaväkiprikaatista. Divisioona osallistui taisteluun ensimmäisen kerran 69. kaartin armeijassa Prohorovkassa Kurskin taistelussa.

Divisioona vapautti 23. elokuuta 1943 Harkovan, mistä se sai kunnianimen "Harkovalainen". Tämän jälkeen divisioona osallistui Donbassin vapautukseen.

Joulukuusta 1943 helmikuuhun 1944 divisioona otti osaa Korsun-Ševtšenkivin operaatioon. Sen viimeinen taistelu suuressa isänmaallisessa sodassa oli toukokuussa 1945 Prahan offensiivissa. Tšekkoslovakian vapauttamisesta divisioona sai Kutuzovin kunniamerkin.

Sodan jälkeen divisioona oli sijoitettuna Unkariin, jolloin esikunta oli Kecskemétissa. Vuonna 1991 se siirrettiin Ukrainaan.

### Komentajat

Sodan aikana divisioonankomentajina olivat:

* kenraalimajuri V. V. Tihomirov 1943-1944
* eversti Ya. N. Vronski 1944
* kenraalimajuri N. G. Zolotuhin 1944
* eversti P. M. Marol 1944-1945

Ukrainan asevoimiin
-------------------

Vuoden 2002 lopulla divisioona supistettiin prikaatiksi. Vuonna 2013 sen koko nimi oli 93. Kaartin erillinen mekanisoitu prikaati "Harkova", palkittu Suvorovin ja Kutuzovin kunniamerkein. Sen neuvostoaikaiset kunnianimet poistettiin 2015. Elokuussa 2018 prikaati nimettiin uudelleen H’olodnyi Jarin metsän mukaan.

Prikaati osallistui Donetskin lentoaseman toiseen taisteluun Itä-Ukrainan kapinallisia vastaan. Alkuvuodesta 2022 prikaati oli Sumyn alueella ja touko-kesäkuussa Harkovan alueella.

Syyskuussa 2022 prikaati osallistui Harkovan vastahyökkäykseen, jossa venäläiset joukot työnnettiin pois kaupungin ympäristöstä Luhanskin alueelle. Vastahyökkäykseen osallistuivat 3. panssariprikaati, 92. ja 93. mekanisoidut prikaatit, 80. ilmarynnäkköprikaati ja 25. maahanlaskuprikaati. Joukot olivat noin 75 % vahvuudessa ja niitä tuettiin tykistöryhmällä.

Lokakuussa 2022 prikaati siirrettiin Izjumista Bah’mutin taisteluun pitämään kaupungin pohjoispuolta. Prikaati kärsi raskaita tappioita ja vedettiin pois rintamalta joulukuussa 2022.

Lähteet
-------

* Bonn, Keith E. (toim): *Slaughterhouse: The Handbook of the Eastern Front 1941-1945*. Bedford, Pennsylvania: The Aberjona Press, 2002. ISBN 0-9717650-9-X. (englanniksi)

### Viitteet

1. ↑  Військовослужбовці 93-ї бригади відзначили 70-ту річницю створення військової частини *www.unian.ua*. Viitattu 16.3.2023. (ukrainaksi)
2. 1 2 3
3. ↑  Bonn 2005, s. 374.
4. ↑
5. ↑  Тростянец в Сумской области освобожден от российской оккупации *Mind.ua*. Viitattu 16.3.2023. (venäjäksi)
6. ↑  Зенитчики 93-й бригады "Холодный Яр" сбили российский вертолет Ка-52 "Аллигатор" *gordonua.com*. Viitattu 16.3.2023.
7. ↑  Продвижение ВСУ к Херсону и ожесточенные бои за Донбасс: хроника событий войны 22 июня *Апостроф*. Viitattu 16.3.2023. (venäjäksi)
8. ↑  Sebastien Roblin: These Maps and Videos Show How Ukraine's 'Blitzkrieg' Offensive Shocked Russia *19FortyFive*.  12.9.2022. Viitattu 16.3.2023. (englanniksi)
9. ↑  Toveri, Pekka: Ukrainan sota *Suomen Sotilas*.  21.9.2022. Viitattu 16.3.2023.
10. ↑  David Axe: A Fierce Ukrainian Mechanized Brigade Is Routing Russian Mercenaries In One Symbolic Eastern Town *Forbes*. Viitattu 16.3.2023. (englanniksi)
11. ↑   Anonym: The Armed Forces explained whether the 93rd brigade is really leaving Bakhmut *www.txtreport.com*. Viitattu 16.3.2023. (englanniksi)